- Hindi News
- National
- बघाना रेलवे फाटक पर ओवर ब्रिज बना न ही अंडरब्रिज दोहरा हुआ, हर आधे घंटे में जाम
बघाना रेलवे फाटक पर ओवर ब्रिज बना न ही अंडरब्रिज दोहरा हुआ, हर आधे घंटे में जाम
बघाना रेलवे फाटक पर ओवर ब्रिज बनाने, अंडर ब्रिज का दोहरीकरण करने साथ ही रेलवे स्टेशन पर बने फुट ओवर ब्रिज पर सीढ़ियां लगाने की मांग सालों से की जा रही है। इन परेशानियों से रेलवे को कोई मतलब नहीं और नहीं जनप्रतिनिधियों को। समाधान के लिए आवाज उठाने की बात सभी करते हैं लेकिन सार्थक प्रयास नजर नहीं आए हैं। यह साल भी खत्म होने को है, फिर भी जिम्मेदार जनप्रतिनिधि प्रयास करने का आश्वासन दे रहे हैं आैर रेलवे कुछ करने को तैयार नहीं। यह समस्या उपनगर बघाना में रहने वाले 35 हजार लोगों के साथ अन्य लोगों और यात्रियों से जुड़ी है।
100 फीट की दूरी तय करने 500 फीट चलना पड़ रहा
रेलवे स्टेशन पर प्लेटफार्म एक व दो पर आने-जाने लिए 6 साल पहले फुट ओवर ब्रिज बना था। इसके दोनाे तरफ सीढ़ियों की जगह घुमावदार रेम्प बना हुआ है। ऐसे में 100 की जगह 500 फीट की दूरी तय करना पड़ती है। स्टेशन गेट से भी यह ब्रिज करीब 200 फीट दूरी पर है। इतनी दूरी पार करने की जगह लोग पटरी पार करते हैं। रेलवे कर्मचारी से लेकर अधिकारी तक पटरी पार करते हैं।
बघाना रेलवे फाटक पर इस प्रकार लगता है पल-पल जाम।
बघाना अंडरब्रिज संकरा होने से एक वाहन निकल पाता है।
कोई फर्क नहीं पड़ता
समस्या से किसी को कोई फर्क नहीं पड़ता। वोट चाहिए तो पास आते हैं। ब्रिज बनाने की मांग सालों से कर रहे हैं। शायद रेलवे और जनप्रतिनिधियों को हमारी समस्या से कोई लेना-देना नहीं है। सन्नी अहीर, मितुल मित्तल, असलम हुसैन
एक बार फिर बात करेंगे
इन समस्याओं के समाधान के लिए कई बार मांग उठा चुका हुं। एक बार फिर राज्य और केंद्र सरकार के सामने समस्या रखूंगा। सांसद से भी चर्चा करूंगा ताकि समस्या का समाधान शीघ्र हो सके। दिलीपसिंह परिहार, विधायक नीमच
बघाना अंडर ब्रिज के पास एक और ब्रिज बनाने का प्रस्ताव नगरपालिका ने रेलवे को दिया था। लेकिन उसका आज तक
कोई हल नहीं निकला। अंडर ब्रिज के दोहरीकरण की मांग भी उठी लेकिन अब तक कुछ नहीं हुआ।
अंडर ब्रिज का हो दोहरीकरण
कोई सुनने को तैयार नहीं
ओवर ब्रिज व स्टेशन पर बने ब्रिज पर सीढ़ियां बनाने के लिए नीमच से लेकर दिल्ली तक ज्ञापन भेज चुका हूं। आंदोलन भी किए। डीआरएम को बताते हैं, केवल आश्वासन मिला। कोई सुनने वाला ही नहीं है। लीलाधर छाबड़ा, शिव माहेश्वरी
नए बजट में प्रस्ताव रखेंगे
अंडरब्रिज और ओवर ब्रिज के साथ स्टेशन पर सीढ़ियां लगाने की मांग जरूर आई है। इस बारे में फिलहाल कोई प्रस्ताव नहीं है। नए रेलवे बजट में प्रस्ताव रखूंगा। सुधीर गुप्ता, सांसद
अंडर ब्रिज सकरा, आखिर कैसे निकलें
रेलवे फाटक बंद होने की स्थिति में मंडी गेट की तरफ जाने वाला बघाना अंडर ब्रिज ही एकमात्र रास्ता होता है। यहा केवल दो पहिया, कार, जीप व छोटे लोडिंग टेम्पो निकल पाते हैं। रास्ता घुमावदार और ब्रिज सकरा होने से एक बार में एक फोर व्हीलर ही निकल पाता है। जब उधर से वाहन आता है तो इधर से नहीं जा पाता। ऐसे में जाम लग जाता है।
मांग कर चुका हूं
ओवर ब्रिज बनाने के लिए डीआरएम, सांसद और विधायक को ज्ञापन दिया है। नगरपालिका इसके लिए हर तरह से सहयोग करने के लिए तैयार है। राकेश जैन, अध्यक्ष- नगरपालिका
फिलहाल योजना नहीं
अंडरब्रिज डबलिंग व ओवर ब्रिज बनाने की मांग आई है। रेलवे के पास योजना प्रस्तावित नहीं है। फुट ओवर ब्रिज पर सीढ़िया की जगह जनभागीदारी से एस्केलेटर लगाने का प्रस्ताव है। जितेंद्रकुमार जयंत, पीआरओ, रतलाम रेल मंडल
ओवर ब्रिज बनाना बहुत जरूरी
फाटक और अंडर ब्रिज पर लगने वाले जाम के लिए एकमात्र निराकरण ओवर ब्रिज है। इसके लिए बघाना और शहर के लोग कई सालों से मांग करते आए हैं। ब्रिज बनने से राजस्थान के छोटी सादड़ी मार्ग से आने वाली यात्री बसों सहित भारी वाहनों और कृषि मंडी अाने वाले हर प्रकार के वाहनों को बार-बार जाम का सामना नहीं करना पड़ेगा।
28 सवारी गाड़ियां व इतनी ही मालगाड़ी गुजरती हैं फाटक से, ओवर ब्रिज बने तो दूर हो 35 हजार से अधिक लोगों की समस्या
बघाना रेलवे फाटक
नीमच रेल मार्ग पर 28 सवारी गाड़ियों के साथ इतनी माल गाड़ियां आती-जाती है। इसके कारण हर आधे घंटे में फाटक बंद होता है और जाम की स्थिति बनती है। बघाना की ओर से आने वाले और उधर जाने वालो को वहीं खड़ा रहना पड़ता है। बघाना रेलवे फाटक से 24 घंटे में 700 दो पहिया से लेकर चार पहिया वाहन, बस, ट्रक, ट्रेक्टर-ट्राली आैर कृषि मंडी में उपज लेकर आने वाले वाहनों का आवागमन हर पल लगा रहता है। इससे बार-बार फाटक बंद होने से लोग यहां ओवर ब्रिज बनाने की मांग करते आए है।
फुट आेवर ब्रिज पर बने सीढ़ियां या 1 और ब्रिज बने
सीढ़ियों की जगह रेम्प वाला ब्रिज बनाया गया। लोगों द्वारा एक तरफ सीढ़िया बनाने की मांग आज तक की जा रही हैं। रेलवे ने भी स्वीकार किया लेकिन आज तक कुछ किया नहीं। यहां सीढ़िया बनती है तो यात्रियों को राहत मिलेगी। साथ ही एेसा भी हो सकता है कि मुख्य गेट से लगकर एक फुट ओवर ब्रिज और बन सकता है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva awa_Deva hin_Deva hin_Deva hin_Deva